*Annen betydning: Se egen artikkel for tysk Ordnungspolizei i Norge under andre verdenskrig*
Flagg for *Ordnungspolizei* (forkortet *Orpo*), den regulære politistyrken i Hitler-Tyskland 1936–1945. Orpo var «det grønne ordenspolitiet» i det nasjonalsosialistiske politi- og sikkerhetsapparatet
undelagt Schutzstaffel (SS). «Politiørnen» (tysk: *Polizeiadler*), Nazi-Tysklands «hakekorsørn» i en eikeløvskrans, var emblem for landets politistyrker i ordenspolitiet og i sikkerhetspolitiet (*Sicherheitspolizei*, Sipo).
**Ordnungspolizei** (tysk, «Ordenspolitiet», forkortet **Orpo**) var ordenspolitiet i Nazi-Tyskland i 1936 til 1945.

Mannskaper fra det tyske Ordnungspolizei (*Polizei-Battaillon 9*) ankommer Vestbanestasjonen i Oslo i 1940. Foto: Das Bundesarchiv 
Styrken ble opprettet av innenriksministeriet sommeren 1936, som en erstatning for alle tidligere politistyrker. Den ble underlagt Schutzstaffel (SS), hvilket førte til at SS hadde kontroll over alle politistyrker på lokalt, delstats- og nasjonalt nivå. Ved siden av Ordnungspolizei fantes også Sicherheitspolizei (Sipo, «Sikkerhetspolitiet») og Kriminalpolizei (Kripo, «Kriminalpolitiet»).

Ordnungspolizei hadde før andre verdenskrig i Tyskland ansvaret for alminnelig politiarbeid, mens politiske saker sorterte under Sipo. Kripo bestod av profesjonelle etterforskere som etterforsket særlig alvorlige forbrytelser, enten de var av alminnelig eller politisk karakter.

I forbindelse med hendelsene i Sentral-Europa samt krigen i Polen og Sovjetunionen deltok Ordnungspolizei sterkt i Einsatzgruppen som utførte krigsforbrytelser mot sivilbefolkningen. Før Christopher Brownings verk *Ordinary Men* (1992) var Ordnungspolizeis rolle i massedrapene lite kjent.

Lederen for Ordnungspolizei var SS-Oberstgruppenführer Kurt Daluege, og fra 1. september 1943 til 8. mai 1945 av SS-Obergruppenführer und General der Polizei und Waffen-SS Alfred Wünnenberg. Deres tittel var Chef der Ordnungspolizei, som var direkte underlagt Reichsführer-SS Heinrich Himmler. Himmler fikk tittelen Chef der Deutschen Polizei.

Uniformer og distinksjoner
--------------------------

Uniform for den tyske okkupasjonsmaktens ordenspoliti (til høyre) og *Sicherheitsdienst* (SD) i Norge under andre verdenskrig 1940–45, utstilt i Rustkammeret i Trondheim. Bildet viser også skilt fra Trondheimskontoret til *Reichskommissariat Norwegen* og annet. Foto: 2019 
Uniformer, distinksjoner og «våpenfarger» (fargede passepoiler for ulike tjenestegreiner) for det vanlige, uniformerte politiet i Tyskland 1936. Tjenestegrad ble angitt ved rangtegn på skulderklaffer og kragespeil. «Politiørnen» prydet venstre overarm og hodeplagg. Plansjene viser særlig uniformer for *Schutzpolizei* (SchuPo) med brune mansjetter og krager, det regionale «beskyttelsespolitiet», som sammen med blant annet det kommunale og lokale *Gemeindepolizei* (også brune ermeoppslag og krager) og det militærpregede *Gendarmerie* (oransje ermeoppslag og krager) i landdistriktene, var
del av *Ordnungspolizei*. Tysk politi bar karakteristiske sjakoer fram til 1970-årene, men stålhjelmer under krigen i Norge.

Referanser
----------

1. ↑  Earl, H. (2016). Legacies of the Nuremberg SS-Einsatzgruppen Trial After 70 Years. *Loyola of Los Angeles International & Comparative Law Review*, 39(1):95-115.

Eksterne lenker
---------------

* (en) Ordnungspolizei (Nazi Germany) – kategori av bilder, video eller lyd på Commons

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND
 |